recursal/SuperWikiNEXT-32B huggingface dataset:
Ο **Γαβριήλιος Ύπαρχος**, ήταν Βυζαντινός έπαρχος του 6ου αιώνα κατά την περίοδο του Ιουστινιανού Α´. Στην ελληνική ανθολογία περιλαμβάνονται 2 επιγράμματα σχετικά με τον Γαβριήλιο, ένα που βρέθηκε στον ανδριάντα του και δημιουργήθηκε από τον Λεόντιο τον Σχολαστικό, καθώς και ένα που έγραψε ο ίδιος ο Γαβριήλιος κάνοντας λογοπαίγνιο σχετικά με το πιπέρι και τον Έρωτα βάσει της σχετικής παράστασης μιας αλατιέρας, και πιθανώς το ποίημα αυτό συμπεριλήφθηκε αρχικά στον κύκλο του Αγαθία. Ο ιστορικός του 6ου αιώνα, Ιωάννης Λαυρέντιος ο Λυδός αφιέρωσε τρία από τα έργα του στον Γαβριήλιο.

Παραπομπές
----------

1. ↑  Gabriel Constantinopolitanus fl.6. Jh - Perseus Catalog
2. ↑  Gabrie'lius - A Dictionary of Greek and Roman biography and mythology, William Smith

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 15159266
* GND: 102370877

 |

 |
Ο **Χανς Πέτεριχ** (*γερμανικά: Hans Peterich‎‎*) υπήρξε Γερμανός παραγωγός πρωτοποριακών έργων ντοκιμαντέρ και ιδρυτής της εταιρείας *Exentrik-Film*.

Μαθήτευσε στον εμπορικό τομέα και εν συνεχεία εργάστηκε δεκαέξι χρόνια με σύμβαση ως στρατιώτης και βοηθός μετά το τέλος του Β' Παγκόσμιου Πολέμου. Το 1950, συνεργάστηκε ως ελεύθερος επαγγελματίας με την κινηματογραφική εταιρεία *Schrader -Film* στο Αμβούργο, κάνοντας εμπορικά διαφημιστικά έργα για διάφορες εταιρείες. Το 1951 γνωρίστηκε με τον Τέο Μπράιντερ, ο οποίος τότε ήταν πρόεδρος ενός εξωραϊστικού συλλόγου στο Μίνστερ, και από το 1939 ακόμη έτρεφε τη ιδέα να γυρίσει ένα έργο με θέμα το τοπίο και τους ανθρώπους της περιοχής του. Το 1955 ο Πέτεριχ ίδρυσε δική του εταιρεία, την *Exentrik-Film*, την οποία αρχικά εγκατέστησε στο Αμβούργο με παράρτημα στο Μίνστερ, για να την μεταφέρει ένα χρόνο αργότερα στο Μίνστερ. Με ισχνά χρηματικά κεφάλαια αλλά και με την χρήση νέας τεχνολογίας (π.χ. *CinemaScope*) κατόρθωσε να πραγματοποιήσει την παραγωγή πολλών πρωτοποριακών και ποιοτικών κινηματογραφικών έργων με θέμα το τοπίο και την ιστορία της Γερμανίας. Τα έργα του τιμήθηκαν με αρκετά γερμανικά και διεθνή βραβεία.

Πηγές
-----

* Από το ένθετο έντυπο της έκδοσης **Das Münsterland. Vier Filmporträts aus den 1950er Jahren**, ISBN 987-3-923432-65-3  
περιέχει τα δύο ντοκιμαντέρ: *Die Paradiese liegen nebenan (1957)* και *Schicksale einer Landschaft (1958)*.)
Το **Μπουσκόβο** (πολωνικά: Buszkowo) είναι χωριό του Πόβιατ Μπίντγκοστς, στο Βοεβοδάτο Κουγιαβίας-Πομερανίας της βορειοκεντρικής Πολωνίας. Απέχει 6 χλμ. βορειοδυτικά του Κορονόβο και 27 χλμ. βόρεια του Μπίντγκοστς. Βρίσκεται στην ιστορική περιοχή της Κουγιαβίας.

Ιστορία
-------

Κατά τη διάρκεια της γερμανικής κατοχής (Β΄Παγκόσμιος Πόλεμος), το δάσος κοντά στο Μπουσκόβο ήταν ο τόπος μιας μεγάλης σφαγής Πολωνών από το Κορονόβο και τα κοντινά χωριά, που διαπράχθηκε από τους Γερμανούς στις 5–6 Οκτωβρίου 1939 ως μέρος του Ιντελιγκέντσακτιον. Το 1941, οι κατακτητές πραγματοποίησαν απελάσεις Πολωνών, οι φάρμες των οποίων στη συνέχεια παραδόθηκαν σε Γερμανούς αποίκους ως μέρος της πολιτικής *Lebensraum* («Ζωτικός χώρος»). Οι απελαθέντες Πολωνοί τοποθετήθηκαν σε ένα στρατόπεδο διέλευσης στο Τόρουν και στη συνέχεια απελάθηκαν είτε στο Γενικό Κυβερνείο στην κατεχόμενη από τους Γερμανούς κεντρική Πολωνία είτε σε καταναγκαστική εργασία στη Γερμανία.

Παραπομπές
----------

1. ↑  «Central Statistical Office (GUS) - TERYT (National Register of Territorial Land Apportionment Journal)» (στα Polish). 1 Ιουνίου 2008. CS1 maint: Μη αναγνωρίσιμη γλώσσα (link)
2. ↑  Wardzyńska, Maria (2009). *Był rok 1939. Operacja niemieckiej policji bezpieczeństwa w Polsce. Intelligenzaktion* (στα Πολωνικά). Warsaw: IPN. σελ. 161.
3. 1 2  Wardzyńska, Maria (2017). *Wysiedlenia ludności polskiej z okupowanych ziem polskich włączonych do III Rzeszy w latach 1939-1945* (στα Πολωνικά). Warsaw: IPN. σελ. 92. ISBN 978-83-8098-174-4.
Το ***Air*** είναι μια βιογραφική αθλητική δραματική ταινία του 2023 σε σκηνοθεσία από τον Μπεν Άφλεκ και σενάριο από τον Άλεξ Κόνβερι. Βασίζεται στην πραγματική ιστορία της προέλευσης των παπουτσιών για μπάσκετ Air Jordan. Πρωταγωνιστούν οι Ματ Ντέιμον, Άφλεκ, Τζέισον Μπέιτμαν, Μάρλον Γουέιανς, Κρις Μεσίνα, Κρις Τάκερ και Βαϊόλα Ντέιβις.

Το έργο ανακοινώθηκε τον Απρίλιο του 2022, με τον Άφλεκ προγραμματισμένο να το σκηνοθετήσει, αλλά και να πρωταγωνιστήσει και να είναι παραγωγός μαζί με τον Ντέιμον μέσω την πρόσφατα ιδρυμένης εταιρίας παραγωγής τους Artists Equity. Τα γυρίσματα ξεκίνησαν τον Ιούνιο του 2022 και ολοκληρώθηκαν τον Ιούλιο. Ενώ ήταν αρχικά προγραμματισμένο να κάνει πρεμιέρα στην συνδρομητική πλατφόρμα Amazon Prime Video, αλλά ο διανομέας Amazon Studios αποφάσισε να κυκλοφορήσει στους κινηματογράφους.

Το *Air* έκανε πρεμιέρα στο South by Southwest στις 18 Μαρτίου του 2023, και κυκλοφόρησε στους κινηματογράφους των Ηνωμένων Πολιτειών Αμερικής στις 5 Απριλίου του 2023. Έλαβε θετικά σχόλια από τους κριτικούς, κυρίως για την σκηνοθεσία του Άφλεκ, το σενάριο του Κόνβερι και τις ερμηνείες των ηθοποιών και έχει εισπράξει 90 εκατομμύρια δολάρια παγκοσμίως, απέναντι σε έναν προϋπολογισμό 70-90 εκατομμυρίων δολαρίων.

Παραπομπές
----------

1. ↑  «AIR (2023) - Financial Information». *The Numbers*. Ανακτήθηκε στις 8 Απριλίου 2023.
2. ↑  «Air». *Box Office Mojo*. Ανακτήθηκε στις 8 Απριλίου 2023.
3. ↑  «Box Office: 'Super Mario Bros.' to Find Oodles of Easter Eggs, Ben Affleck's 'Air' Joins Hunt». *The Hollywood Reporter*. 4 Απριλίου 2023. Ανακτήθηκε στις 8 Απριλίου 2023.
4. ↑  Rubin, Rebecca (4 Απριλίου 2023). «Box Office Preview: 'Super Mario Bros.' Aims for $125 Million, Ben Affleck's 'Air' Targets $16 Million Debut». *Variety* (στα Αγγλικά). Ανακτήθηκε στις 8 Απριλίου 2023.

Εξωτερικοί σύνδεσμοι
--------------------

* *Air* στην IMDb
Ο **Ω-Κλαιρ Άρης ΦΚ** (*Eau Claire Aris FC*) είναι ελληνοαμερικανικός ερασιτεχνικός ποδοσφαιρικός σύλλογος με έδρα την πόλη Ω-Κλαιρ (Eau Claire) του Ουισκόνσιν των ΗΠΑ. Ιδρύθηκε το 2009 και μετέχει στη Μεσοδυτική Κατηγορία (Midwest Division) της National Premier Soccer League (NPSL), η οποία εκπροσωπεί τις Δυτικές ΗΠΑ στην αμερικανική ερασιτεχνική ποδοσφαιρική ομοσπονδία (United States Adult Soccer Association-USASA). Αντιστοιχεί στο τέταρτο επίπεδο της αμερικανικής ποδοσφαιρικής πυραμίδας. Ο Άρης έχει χρώματα κιτρινόμαυρα και λευκά, έμβλημα τον θεό του πολέμου Άρη και αγωνίζεται στο Μπόλινγκερ Φιλντ (Bollinger Field) της πόλης Ω-Κλαιρ.

Ιστορικό
--------

Η ομάδα ιδρύθηκε το 2009 από τον Ελληνοαμερικανό επιχειρηματία Γκρεγκ Σαλιάρα, ο οποίος είναι ιδιοκτήτης ενός επιτυχημένου ποδοσφαιρικού εμπορικού οίκου στην πόλη Ω-Κλαιρ. Της έδωσε το όνομα "Άρης" προς τιμή της αγαπημένης του ελληνικής ομάδας, του Άρη Θεσσαλονίκης, γι' αυτό έχει παρόμοια χρώματα και έμβλημα.

Αμέσως, εντάχθηκε στο πρωτάθλημα Μεσοδυτικών πολιτειών (Midwest Division) της National Premier Soccer League, στο οποίο έδωσε το πρώτο ματς στις 31 Μαΐου 2009, χάνοντας με 0-5 από τους γειτονικούς "Madison 56ers". Την πρώτη σεζόν δεν έκανε ούτε μία νίκη και τερμάτισε στην προτελευταία θέση. Τα επόμενα χρόνια τερμάτισε στις μεσαίες θέσεις της βαθμολογίας, χωρίς να προκριθεί στα πλέιοφ.

Ομάδες
------

Υπό την αιγίδα του Άρη λειτουργούν επίσης ομάδες γυναικών, εφήβων, παίδων και ακαδημιών που μετέχουν σε αντίστοιχα πρωταθλήματα. Συνολικά οι ενεργές ομάδες του Άρη έχουν ως εξής:

* Ανδρική ομάδα (Μen Senior Team): NPSL-Midwest Division.
* Γυναικεία ομάδα K-18 (U18 ARIS LADIES).
* Εφηβική ομάδα Κ-16 (U16 ARIS JUNIORS).
* Παιδική ομάδα Κ-14 (U14 ARIS CHICOS).
* Ποδοσφαιρική Ακαδημία (ARIS YOUTH ACADEMY).

Παραπομπές
----------

1. ↑  EC ARIS FC
2. ↑  EZEQUIEL MAGALLON # Head Coach
3. ↑  Μιχάλης Σπανός (20 Απριλίου 2023). «2022-23: Ο «χάρτης» των ομογενειακών ποδοσφαιρικών ομάδων». ΕΘΝΙΚΟΣ ΚΗΡΥΞ.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημη Ιστοσελίδα.
* Aris FC making war at Dorais Field this summer.
* Ιστοσελίδα NPSL.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Eau Claire Aris FC  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Συντεταγμένες: 31°46′06″N 35°13′58″E﻿ / ﻿31.76841°N 35.23288°E﻿ / 31.76841; 35.23288

Ο Αγρός αίματος σήμερα
Ο επονομαζόμενος **Αγρός Αίματος**, ή χωρίον αίματος και αραμαϊκά "**ακελδαμά**" είναι βιβλική τοποθεσία, που σήμερα προσδιορίζεται, πλησίον των τειχών της Ιερουσαλήμ την οποία αναφέρει ο Ευαγγελιστής Ματθαίος (ΚΖ΄:1-11).

Πρόκειται για τον τόπο όπου, κατά την ευαγγελική αφήγηση, μετά την υπό του Ισκαριώτη , επιστροφή των τριάκοντα αργυρίων στους Εβραίους αρχιερείς, αυτοί προκειμένου να μη τα ξαναβάλουν στο "κορβανά" (=ταμείο του ναού) επειδή αποτελούσαν ήδη αντίτιμο αίματος εκ προδοσίας, "*συμβούλιον δὲ λαβόντες ἠγόρασαν ἐξ αὐτῶν τὸν ἀγρὸν τοῦ κεραμέως εἰς ταφὴν τοῖς ξένοις, δι'ὸ ἐκλήθη ὁ ἀγρὸς ἐκεῖνος **ἀγρὸς αἵματος** ἕως τῆς σήμερον*". Ο δε αναφερόμενος κεραμέας ήταν είτε κάποιος κεραμοποιός, ή κάποιος που πρόσφερε χώμα για κεραμουργία.

Παρά τα παραπάνω στις "*Πράξεις των Αποστόλων*" (α΄ 18-19), παρατίθεται η πληροφορία ότι τον αγρόν αυτόν αγόρασε ο ίδιος ο Ιούδας ο Ισκαριώτης από τον κεραμέα, όμως συνέβη να βρει εκεί τραγικό θάνατο, όταν και ξεχύθηκαν τα σπλάχνα του από την κοιλιά του. Εξ αυτού και ονομάσθηκε ο αγρός "ακελδαμά" που σημαίνει στην αραμαϊκή "*αγρός αίματος*".

Σημειώνεται ότι η ακριβής τοποθεσία αυτού μέχρι τον 4ο αιώνα δεν ήταν σαφής. Ο μεν συγγραφέας Ιερώνυμος το τοποθετούσε στα ΝΑ. της πόλης, ο δε ιστορικός Ευσέβιος "εν τη Αιλία εν βορείοις του όρους Σιών". Σήμερα σύμφωνα με αρχαία παράδοση τοπογραφικά ο αγρός αυτός φέρεται να βρισκόταν επί της κατηφορικής πλευράς της κοιλάδας του Ενώμ, όπου και η νοτιοδυτική τάφρος των τειχών της Ιερουσαλήμ η οποία και έφθανε μέχρι το ανατολικό σημείο της κοιλάδας των Κέδρων.  
 
Σήμερα στο σημείο συμβολής των δύο αυτών κοιλάδων βρίσκεται το Μοναστήρι του Αγίου Ονούφριου πίσω από το οποίο και προς δυτική κατευθυνση βρίσκεται αγρός μικρής έκτασης με μικρό σπήλαιο που φέρει ίχνη αγιογραφιών. Κατά την επικρατέστερη άποψη θεωρείται ο τόπος αυτός ο αναφερόμενος από τον ευαγγελιστή ως αγρός αίματος. Μάλιστα πιστεύεται ότι σ΄ αυτό το μικρό υφιστάμενο σπήλαιο είχαν καταφύγει οι μαθητές, "Απόστολοι", του Ιησού Χριστού "*διά τον φόβον των Ιουδαίων*".

Γύρω απ΄ αυτό το χώρο αρχικά θάπτονταν μοναχοί και προσκυνητές μέχρι τον 16ο αιώνα. Επειδή είχε παρατηρηθεί ότι η αποσύνθεση των νεκρών στο χώμα εκείνο γίνονταν πολύ γρήγορα, (πιστεύονταν και σε δύο μόλις ημέρες), η Αγία και Αυτοκράτειρα Ελένη διέταξε να μεταφέρουν τέτοιο χώμα με πολλά πλοία προκειμένου μ΄ αυτό να επιστρωθεί το νεκροταφείο της Ρώμης.

Πηγές
-----

* "Νεώτερον Εγκυκλοπαιδικόν Λεξικόν Ηλίου" τομ.1ος, σελ.320
* "Εγκυκλοπαίδεια Πάπυρος Larousse Britannica" τομ.2ος, σελ.147.
Διάφορες ερμηνείες της Βιβλικής αφήγησης της έκτασης της Αυτοκρατορίας του Δαβίδ
**Γη του Ισραήλ** (εβραϊκά: אֶרֶץ יִשְׂרָאֵל, *Ereṣ Yiśrāēl*) είναι ένα όνομα για το έδαφος περίπου που αντιστοιχεί στην περιοχή που καλύπτεται από τον Νότιο Λεβάντες (επίσης γνωστό ως Χαναάν [από τους αρχικούς κατοίκους της γης, σύμφωνα με την Αγία Γραφή], Παλαιστίνη [όπως ονομάστηκε η Ρωμαϊκή επαρχία Ιουδαία μετά τη λήξη της εξέγερσης Μπαρ Κοχβά], η Γη της Επαγγελίας [από τη βιβλική υπόσχεση της γης στον Αβραάμ και τον εγγονό του Ιακώβ (που ονομάζεται Ισραήλ) και τους γιους του στο διηνεκές], ή απλά Άγιοι Τόποι [από τη θρησκευτική σημασία του στην εβραϊκή, χριστιανική και ισλαμική θρησκεία]).

Η θρησκευτική πίστη ότι η περιοχή είναι κληρονομιά του Εβραϊκού λαού από τον Θεό βασίζεται στην Τορά, ειδικά τα βιβλία της Γένεσης και Εξόδου, καθώς και στους Προφήτες. Σύμφωνα με το βιβλίο της Γένεσης, η γη που υποσχέθηκε ο Θεός στους απογόνους του Αβραάμ μέσω του γιου του, Ισαάκ και στους Ισραηλίτες, τους απογόνους του Ιακώβ, εγγονού του Αβραάμ. Από μια κυριολεκτική ανάγνωση του κειμένου προκύπτει ότι η υπόσχεση της γης είναι (ή ήταν σε ένα χρόνο), ένα από τα βιβλικά συμβόλαια ανάμεσα στον Θεό και τους Ισραηλίτες.

Επιπλέον ανάγνωση
-----------------

* W. D. Davies, The Territorial Dimension of Judaism (1982), University of California Press
Ο **Ίταμαρ Γκόλαν**, γεννημένος στις 3 Αυγούστου του 1970 στη Βίλνα της Λιθουανίας, είναι ισραηλινός πιανίστας.

Μετανάστευσε στο Ισραήλ με τους γονείς του σε ηλικία ενός έτους και εκεί άρχισε μαθήματα πιάνου με καθηγητές την Lara Vodovoz και τον Emmanuel Krazovsky. Το πρώτο του ρεσιτάλ το έδωσε σε ηλικία επτά ετών. Χάρη σε μια υποτροφία που του δόθηκε από το American-Israeli Cultural Foundation συνέχισε την εκπαίδευση του στις Ηνωμένες Πολιτείες της Αμερικής στο New England Conservatory της Βοστώνης από το 1985 μέχρι το 1989. Εκεί έχει καθηγητές τον Leonard Shure και την Patricia Zander και για την μουσική δωματίου τον Chaim Taub.

Στη συνέχεια έγινε σολίστ και μουσικός δωματίου. Η φήμη του εξαπλώθηκε γρήγορα και παραμένει ένας πολυζήτητος μουσικός. Έχει συνεργαστεί με τους: Barbara Hendricks, Maxim Vengerov, Shlomo Mintz, Mischa Maisky, Matt Haimovitz, Tabea Zimmermann, Ida Haendel, Julian Rachlin και άλλους και έχει συμμετάσχει σε πολλές σημαντικές συναυλίες και σε σημαντικά φεστιβάλ: Ραβέννα, Σικάγο, Τάνγκλγουντ (Tanglewood), Σάλτσμπουργκ, Εδιμβούργο, Βερμπιέ (Verbier) και Λουκέρνη. Παίζει και ως σολίστ στη Φιλαρμονική Ορχήστρα του Ισραήλ και στη Φιλαρμονική Ορχήστρα του Βερολίνου με διευθυντή ορχήστρας τον Ζούμπιν Μέτα.

Από το 1991 ως το 1994, δίδαξε στο *Manhattan School of Music* της Νέας Υόρκης και αυτή τη στιγμή είναι καθηγητής μουσικής δωματίου στο Ωδείο του Παρισιού.

Παραπομπές
----------

1. ↑  (Αγγλικά) *Discogs*. 2707287. Ανακτήθηκε στις 9  Οκτωβρίου 2017.
2. ↑  Εθνική Βιβλιοθήκη της Γαλλίας: «BnF catalogue général». (Γαλλικά) *general catalog of BnF*. Εθνική Βιβλιοθήκη της Γαλλίας. Παρίσι. Ανακτήθηκε στις 25  Μαρτίου 2017.

Πήγες
-----

* «Itamar Golan». www.onyxclassics.com. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 29 Μαΐου 2014.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 12501632
* LCCN: no95055392
* ISNI: 0000 0000 8092 0413
* GND: 134792424
* SUDOC: 087301164
* BNF: cb139988364 (data)
* MusicBrainz: cf1e76a8-bfbd-4ae6-9528-21fbf2f8ed7a
* NKC: xx0059884
* CiNii: DA11283020

 |

 |
Η **Ελληνική Ομοσπονδία Αθλητισμού Κωφών** είναι ο επίσημος εθνικός αθλητικός φορέας του Αθλητισμού Κωφών στην Ελλάδα. Ιδρύθηκε το 1988 και συνδέεται με την Διεθνή Επιτροπή του Αθλητισμού των Κωφών και τον Ευρωπαϊκό Οργανισμό Αθλητισμού Κωφών.

Η Ομοσπονδία είναι υπεύθυνη για την αποστολή, χρηματοδότηση και υποστήριξη των κωφών αθλητών που εκπροσωπούν την Ελλάδα στους Ολυμπιακούς Αγώνες Κωφών και σε άλλα πρωταθλήματα κωφών. Η Ομοσπονδία συνεχίζει να στέλνει ανελλιπώς από το 1957 τους Έλληνες κωφούς αθλητές για να συμμετάσχουν στους Ολυμπιακούς Αγώνες Κωφών.

Εξωτερικοί σύνδεσμοι
--------------------

* Επίσημη ιστοσελίδα

Παραπομπές
----------

1. ↑  «deaflympics.com». *www.deaflympics.com* (στα Αγγλικά). Ανακτήθηκε στις 31 Ιανουαρίου 2024.
2. ↑  «Ιστορία». *EOAK*. Ανακτήθηκε στις 31 Ιανουαρίου 2024.
3. ↑  «European Deaf Sports Organisation | Member Federations» (στα Αγγλικά). Ανακτήθηκε στις 31 Ιανουαρίου 2024.
Οι **Alphabeta** ήταν συγκρότημα που απαρτιζόταν από Ισραηλινούς τραγουδιστές. Κέρδισαν τον διαγωνισμό τραγουδιού της Eurovision του 1978 με τον Ιζχάρ Κοέν. Τα μέλη του συγκροτήματος ήταν οι Ρούβεν Ερέζ (Reuven Erez), Λίζα Γκολντ-Ρουμπίν (Lisa Gold-Rubin), Νεχάμα Σουτάν (Nehama Shutan), Εστέρ Τζουμπερί (Esther Tzuberi) και Ιτζχάκ Οκέβ (Itzhak Okev). Το νικητήριο τραγούδι ήταν το *A-Ba-Ni-Bi*.

Το Ισραήλ συγκέντρωσε συνολικά 157 βαθμούς, καθώς του δόθηκε η ανώτερη βαθμολογία των 12 πόντων συνολικά 5 συνεχόμενες φορές, κάτι που αποτελεί ρεκόρ για τον διαγωνισμό τραγουδιού της Eurovision.

Όταν έγινε σαφές ότι ο νικητής θα ήταν το Ισραήλ, η Ιορδανία σταμάτησε την ζωντανή μετάδοση του διαγωνισμού από την τηλεόραση, προφασισμένη τεχνικές δυσκολίες. Στην οθόνη οι τηλεθεατές είδαν ένα μπουκέτο λουλούδια. Μία ημέρα μετά, η Ιορδανία παρουσίασε το τραγούδι του Βελγίου, το οποίο ήρθε 2ο στον διαγωνισμό, σαν να ήταν το νικητήριο τραγούδι. Έπειτα από εκείνη τη νίκη, ο επόμενος διαγωνισμός έγινε στην Ιερουσαλήμ το 1979.

Ο επικεφαλής της ισραηλινής αντιπροσωπείας Ρίβκα Μικαέλι, ανέφερε ότι το τραγούδι του Ιζχάρ Κοέν είχε σταλεί για τον διαγωνισμό, επειδή όλες οι άλλες συμμετοχές στον ισραηλινό εθνικό τελικό ήταν πολύ κακές.

Παραπομπές
----------

1. 1 2  «33 years ago today - Izhar Cohen & Alphabeta seal Israel's maiden win - Eurovision Song Contest Lisbon 2018». *www.eurovision.tv*. Ανακτήθηκε στις 10 Μαρτίου 2018.
2. ↑  «The Copenhagen Post - Danish News in English». *cphpost.dk* (στα Αγγλικά). Αρχειοθετήθηκε από το πρωτότυπο στις 10 Δεκεμβρίου 2013. Ανακτήθηκε στις 10 Μαρτίου 2018.

  


| Βραβεία και επιτεύγματα |
| --- |
| Προκάτοχος Μαρί Μυριάμ**L'oiseau et l'enfant** | **Νικητές Διαγωνισμού Τραγουδιού Eurovision**1978μαζί με τον Ιζχάρ Κοέν | ΔιάδοχοςΓκάλι Ατάρι & Milk and Honey**Hallelujah** |
| ΠροκάτοχοςΙλανίτ**Ahava Hi Shir Lishnayim** | **Συμμετοχή του Ισραήλ στη Eurovision**1978μαζί με τον Ιζχάρ Κοέν | ΔιάδοχοςΓκάλι Ατάρι & Milk and Honey**Hallelujah** |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 152212131

 |

 |
Απεικόνιση της θεότητας Ζίβα ή Σίβα

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζίβα** |

Η **Ζίβα** ή **Σίβα** (Živa, Šiva, Siwa, Żiwia) είναι η θεότητα του έρωτα και της γονιμότητας στη σλαβική μυθολογία, που δε θα πρέπει να συγχέεται με την ινδουιστική θεότητα Σίβα.

Η λατρεία της επεκτεινόταν στην περιοχή της σημερινής Πολωνίας, Τσεχίας, Σλοβακίας, Γερμανίας και Σλοβενίας, προτού εξαπλωθεί ο Χριστιανισμός.

Η αντίστοιχη αρσενική θεότητα ήταν ο **Σίμπογκ**, θεός του έρωτα και του γάμου. Θεωρούνταν σύζυγος του Νταζβόγ, με τον οποίο διαμόρφωναν ένα δίδυμο που συμβολιζόταν με ένα περιστέρι.

Αναφέρεται στα *Σλαβικά Χρονικά* του Έλμοντ του Μπόσαου ως *Siwa dea Polaborum.* Η παλαιότερη περιγραφή της θεότητας βρίσκεται στα Σαξονικά Χρονικά:

> Unde de assdodine de heyt de hodde de hende ouer ruggen. In der eynen hant hadde se eynen guelden appel. In der eynen hant hadde se eynen guelden appel. Unde in der anderivi hant hadde se ein wyn druuelen mil еу?? Unde in der anderivi hant hadde se ein wyn druuelen mil ey? gronen blade un oere hare hangede oer went in de waden gronen blade un oere hare hangede oer went in de waden.
> 
> 

Περιγράφεται ως μια γυναίκα με μακριά μαλλιά, γυμνή, κρατώντας φρούτα στα χέρια της.

Αστρονομία
----------

Ο αστεροειδής 140 Σίβα έχει πάρει το όνομά του από αυτή τη θεότητα.

Παραπομπές
----------

1. ↑  «De ritu Slavorum. Incipunt Cronica Slavorum Edita a Venerabili Helmoldo Presbitero. Capitulum LII». Αρχειοθετήθηκε από το πρωτότυπο στις 5 Νοεμβρίου 2013. Ανακτήθηκε στις 8 Ιανουαρίου 2010.

Πηγές
-----

* Studia Mythologica Slavica
* Σλαβικό Πάνθεον - Zίβα(Ρωσικά)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σλαβική μυθολογία |
| --- |
|  |
| Κύριες θεότητες | 
* Βέλες
* Γιαρίλο
* Μοράνα
* Νταζβόγ
* Περούν
* Ράντεγκαστ
* Σβάντεβιτ
* Σβαρόγ ή Σβάροζιτς
* Τρίγκλαβ
 |  |
|  |
| Μυθικές φιγούρες | 
* Κοσέι
* Λιμπούσε
* Μπάμπα Γιαγκά
* Ζόρια
 |
|  |
| Πλάσματα | 
* Αλκονόστ
* Γκαμαγιούν
* Ρουσάλκα
* Σίριν
* Σισίγκα
 |

 |
Συντεταγμένες: 35°10′11″N 25°00′21″E﻿ / ﻿35.169634°N 25.005805°E﻿ / 35.169634; 25.005805

Άποψη του αρχαϊκού ναού της Ριζηνίας
Μόνο 2 χιλιόμετρα από το Χωριό Πρινιά, στο λόφο Πατέλλα, οι ανασκαφές της Ιταλικής Αρχαιολογικής Σχολής έφεραν στο φως σημαντικά λείψανα μίας αρχαίας Μινωικής πόλης, που βάσει των επιγραφών ταυτίστηκε με την πόλη της **Ριζηνίας** η Απολλώνιας. Σε ένα μέρος της πόλης αυτής, νοτιοανατολικά της Πατέλλας βρέθηκε μία επιγραφή, στην οποία αναφέρονταν τα γράμματα (Ι)ΖΕΝΙΑ(Α).

Το ίδιο όνομα αναφερόταν και σε άλλες επιγραφές της Γόρτυνας του 5ου αιώνα π.Χ. Άλλες επιγραφές μαρτυρούν ότι η Ριζηνία, που βρισκόταν μεταξύ της Γόρτυνας και της Κνωσού, είχε αναλάβει να στέλνει κάθε τέσσερα χρόνια σφαγεία για τις θυσίες που γίνονταν στο Ιδαίο άντρο. 

Η πόλη αυτή άκμασε ως ανεξάρτητη κοινότητα από τους υπομινωικούς μέχρι τους αρχαϊκούς χρόνους και ήταν υποτελής στην Γόρτυνα από την 5ο μέχρι τον 2ο π.Χ. αιώνα, όποτε οι κάτοικοί της την εγκατέλειψαν σταδιακά. Η ίδια πόλη δεν ήταν οχυρωμένη. Στα νοτιοδυτικά της, όμως, κτίστηκε τον 5ο αιώνα π.Χ. ένα ορθογώνιο φρούριο με τέσσερις πύργους, που λειτούργησε επί τρεις περίπου αιώνες. Για την ανοικοδόμησή του χρησιμοποιήθηκαν πώρινες επιτύμβιες στήλες με εγχάρακτη διακόσμηση (διακοσμητικά θέματα ή ανθρώπινες μορφές), που προέρχονταν από κάποιο γειτονικό νεκροταφείο του 7ου π.Χ. αιώνα. Στον ίδιο χώρο βρέθηκαν σιδερένια και μολύβδινα όπλα. 

Στον 7ο π.χ. αιώνα ανήκουν επίσης τα θεμέλια δύο αρχαϊκών ναών (Α και Β) και οικιών, τμήματα του τεμένους της μινωικής Θεάς των Όφεων (κατάλοιπο από τους μινωικούς χρόνους), και αποθέτες με πλούσια αναθήματα. Ο ναός Α ήταν ο σημαντικότερος από τους δυο και αποδόθηκε εντελώς υποθετικά στη Ρέα. Από αυτόν προέρχονται ανάγλυφη ζωφόρος με ιππείς, ελάφια και πάνθηρες, και δυο αγάλματα καθιστών θεαινών, όλα χαρακτηριστικά έργα της κρητικής δαιδαλικής τέχνης. Βρέθηκαν επίσης ενεπίγραφα όστρακα, που μαρτυρούν τη λατρεία της Αθηνάς στην πόλη τον 2ο π.Χ. αιώνα.

Εξωτερικοί σύνδεσμοι
--------------------

* Τοπική ιστοσελίδα αφιερωμένη στον Πρινιά και την Ριζηνία.
* Φωτογραφίες από τον Πρινιά και την Ριζηνία στο flickr.
*
Η **Μαρία Έστερ ντε Καποβίγια** (María Esther Heredia Lecaro de Capovilla, 14 Σεπτεμβρίου 1889 - 27 Αυγούστου 2006) ήταν ο γηραιότερος άνθρωπος στον κόσμο μέχρι το θάνατό της, το 2006 , αναγνωρισμένη από το βιβλίο των ρεκόρ Γκίνες. Η Καποβίγια, από τον Ισημερινό, ανακηρύχθηκε μεγαλύτερο σε ηλικία πρόσωπο στον κόσμο στις 9 Δεκεμβρίου 2005. Ξεπέρασε την Ολλανδέζα Hendrikje Van Andel-Schipper (που πιστευόταν ότι ήταν το γηραιότερο πρόσωπο στον κόσμο από τις 29 Μάη του 2004 ως το θάνατό της, στις 30 Αυγούστου 2005) και την Elizabeth Bolden (που πιστευόταν ως το γηραιότερο πρόσωπο στον κόσμο από τις 30 Αυγούστου 2005 ως τις 9 Δεκεμβρίου 2005). Το Guinness υπογραμμίζει ότι η "Maria Esther de Capovilla" από το Γκουαγιακίλ δεν έκλεισε μόνο τα 116 χρόνια της αλλά έχει και γραπτά έγγραφα που πιστοποιούν την ακριβή γέννησή της. Η γερόντισσα από το Γκουαγιακίλ ήταν κόρη στρατιωτικού και ποτέ στη ζωή της δεν κάπνισε ή ήπιε ποτά. Παντρεύτηκε το 1917, με το Χιλιανό αξιωματικό, Antonio Capovilla, ο οποίος πέθανε το 1949. Απέκτησαν 5 παιδιά,από τα οποία ζούσαν τα 3 το 2005. Ειχε επίσης 11 εγγόνια, 20 δισέγγονα και 2 τρισέγγονα. Ήταν το τελευταίο επιζών πρόσωπο που γεννήθηκε τη δεκαετία του 1880. Τη διαδέχθηκε στον τίτλο του γηραιότερου προσώπου εν ζωή στον κόσμο, η Ελίζαμπεθ Μπόλντεν, η οποία ανέκτησε έτσι τον τίτλο της.

Παραπομπές
----------

1. ↑  news.bbc.co.uk/1/hi/world/americas/5293436.stm.

Πηγές
-----

* guinnessworldrecords.com
* The word from the world's oldest person (με φωτογραφία)
* 116-Year-Old Ecuadorean Woman is Oldest Living Person
* World's Oldest Woman dies at 116
* Ecuadoran woman who once drank donkey milk is now world's oldest (συμπεριλαμβάνεται οικογενειακή φωτογραφία)
* Ecuadorean woman, 116, is world's oldest (story notes Mrs Capovilla walks with assistance, not unaided)
H **Εταιρεία Προστασίας Σπαστικών** είναι μια ελληνική μη κερδοσκοπική φιλανθρωπική οργάνωση που εξυπηρετεί άτομα με εγκεφαλική παράλυση.

Η Εταιρεία Προστασίας Σπαστικών ιδρύθηκε το 1972. Το 2001, χάρη σε μια σημαντική δωρεά του Ιδρύματος Λίλιαν Βουδούρη και την επιτυχία τηλεμαραθωνίου που είχε διοργανώσει το 1996 το Mega Channel, η Εταιρεία Προστασίας Σπαστικών έχτισε το Κέντρο Εκπαίδευσης και Αποκατάστασης Πόρτα Ανοιχτή στην Αργυρούπολη.

Η Εταιρεία Προστασίας Σπαστικών επωφελήθηκε από την πώληση σε δημοπρασία ορισμένων πολύτιμων κοσμημάτων Piaget που παρουσιάστηκαν στη δημοπρασία του οίκου Christie's στο Λονδίνο *SALE 7970 —IMPORTANT JEWELS* που πραγματοποιήθηκε στις 8 Ιουνίου 2011.

Η Εταιρεία Προστασίας Σπαστικών εξυπηρετεί σήμερα 250 περίπου άτομα την ημέρα και έχει εξυπηρετήσει περισσότερες από 3.000 οικογένειες.

Το 2022, γιορτάστηκαν τα 50 χρόνια της οργάνωσης στα γραφεία της, παρουσία της Προέδρου της Ελληνικής Δημοκρατίας Κατερίνας Σακελλαροπούλου.

Παραπομπές
----------

1. 1 2  «Η ιστορία μας». *Εταιρεία Προστασίας Σπαστικών/Πόρτα Ανοιχτή*. 2 Φεβρουαρίου 2024. Ανακτήθηκε στις 3 Φεβρουαρίου 2024.
2. ↑  «A SET OF JEWELLERY, BY PIAGET». Christie's.
3. ↑  Κατσουνάκη, Μαρία (27 Νοεμβρίου 2022). «Μια «Πόρτα Ανοιχτή» εδώ και μισό αιώνα». *Η Καθημερινή*. Ανακτήθηκε στις 3 Φεβρουαρίου 2024.

Εξωτερικοί σύνδεσμοι
--------------------

* Επίσημος ιστότοπος
Ο **Μάτζιον (Magion)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1980 από τον Τσέχο αστρονόμο Λάντισλαβ Μπρόζεκ, που παρατηρούσε από το Αστεροσκοπείο Κλετ της Τσεχίας, και πήρε το όνομά του από την ομώνυμη σειρά μικρών τσεχικών τεχνητών δορυφόρων.

* Αξιοσημείωτη είναι η μεγάλη κλίση της τροχιάς του Μάτζιον ως προς την εκλειπτική, 25 μοίρες και 21΄.

Φυσικά χαρακτηριστικά
---------------------

Η μέση διάμετρος του Μάτζιον εκτιμάται σε 20,18 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0687. Μετρήσεις της καμπύλης φωτός το 2007 από το Αστεροσκοπείο Μόντρα της Σλοβακίας υποδεικνύουν ότι ο Μάτζιον περιστρέφεται γύρω από τον εαυτό του μία φορά κάθε 20 γήινες ημέρες περίπου, μία εκπληκτικά αργή περιστροφή για αστεροειδή.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

Αστεροειδείς| 2695 Κρισταμπέλ | 2696 Μάτζιον | 2697 Αλβίνα |
Ο **Κώστας Παπουτσής** είναι Έλληνας αμυντικός ποδοσφαιριστής στην ομάδα της ΑΟ Καρύστου και πρωταθλητής Β΄Εθνικής, και με πολυετή θητεία στην Α΄Εθνική κατηγορία. Από τον Ιανουάριο του 2017 είναι πλέον ο ποδοσφαιριστής με τις περισσότερες επίσημες συμμετοχές στην ιστορία της ομάδας του Αιγάλεω Α.Ο. καταρρίπτοντας το προηγούμενο ρεκόρ του Δημ. Πηγαδίτη που διαρκούσε από το 1990.

Η πορεία του
------------

Ο Κώστας Παπουτσής γεννήθηκε στις 31 Μαρτίου 1979 στην Αθήνα. Ξεκίνησε την ποδοσφαιρική του σταδιοδρομία από τους ερασιτέχνες του ΟΣΦΠ και το 1997 αποκτήθηκε από τον Α.Ο. Κέρκυρα. Τελικός σταθμός του ήταν ο Παναιτωλικός και το καλοκαίρι του 1999 υπέγραψε στο Αιγάλεω, τον σπουδαιότερο σταθμό της καριέρας του. Έπαιξε εκεί συνεχόμενα 8 χρόνια, μέχρι και το καλοκαίρι του 2007, κατακτώντας έναν τίτλο Β΄Εθνικής (2001), μια πρόκριση στα ημιτελικά του Κυπέλλου Ελλάδας (2003) και μια έξοδο στο Κύπελλο ΟΥΕΦΑ (2004).

Με το Αιγάλεω αγωνίστηκε στο Κύπελλο ΟΥΕΦΑ την περίοδο 2004-05. Με την εθνική αγωνίστηκε στους Ολυμπιακούς του 2004.

Συνέχισε την καριέρα του στην Παναχαϊκή (2008 & 2009), την Καλαμάτα, τον Παναιγιάλειο και τον Ιανουάριο του 2011 επέστρεψε στο Αιγάλεω για 6 μήνες, βοηθώντας το στο πρωτάθλημα της Δ΄Εθνικής.

Το 2011-12 ήταν παίκτης του Μανδραϊκού, αλλά την επόμενη διετία ξαναέπαιξε στο Αιγάλεω, βοηθώντας το να κερδίσει τον τίτλο του 8ου ομίλου της Δ΄ Εθνικής.

Με εξαίρεση έξι μηνών που αγωνίσθηκε στον Αμπελακιακό Σαλαμίνας, ο Παπουτσής αποτέλεσε και το 2015 στέλεχος του Αιγάλεω, έχοντας αγωνισθεί και σκοράρει με αυτό σε όλες τις Εθνικές κατηγορίες, αλλά και στο τοπικό πρωτάθλημα Αθηνών. Συνέχισε τη σταδιοδρομία του στο Αιγάλεω και την περίοδο 2015 - 16, όπως και την περίοδο 2016 - 2017. Μάλιστα κατάφερε να περάσει στη δεύτερη θέση των αρχιπιστών του συλλόγου, όλων των εποχών ενώ στις 15 Ιανουαρίου 2017 έγινε ο ρέκορντμαν συμμετοχών του συλλόγου

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Το ηλεκτρονικό αρχείο της "Αθλητικής Ηχούς"
* Ο Κώστας Παπουτσής στο Myplayer.gr

Παραπομπές
----------

1. ↑  (πολλαπλές γλώσσες) *FBref.com*. 8b26ee5f.
2. ↑  Νίκος Δημ. Νικολαΐδης στο φύλλο της εφημερίδας "Φως των Σπορ" της Δευτέρας 30 Μαΐου 2016, στήλη "Αθηναϊκά": "70 χρόνια Αιγάλεω (1946 - 2016)"
3. ↑  Φύλλο εφημερίδας "*Φως των Σπορ*" της Δευτέρας 16 Ιανουαρίου 2017, σελ. 6: "*Το Αιγάλεω 'σκόνταψε' στο Καματερό (0-0)*" (συντάκτης: Χρήστος Κωνσταντακόπουλος)
**Showgirls** ονομάζεται μία δραματική κινηματογραφική ταινία Αμερικανικής παραγωγής. Προβλήθηκε στις ελληνικές αίθουσες τον Φεβρουάριο του 1996, ενώ σε πολλές χώρες έχει κριθεί ακατάλληλη για ανηλίκους λόγω των πολλών λεπτομερών αισθησιακών σκηνών της, για τις αποκαλυπτικές γυμνές σκηνές, καθώς και για τη χρήση βωμολοχιών. Η σκηνοθεσία ανήκει στον Πολ Βερχόβεν και τους πρωταγωνιστικούς ρόλους είχαν αναλάβει οι Ελίζαμπεθ Μπέρκλεϊ, Τζίνα Γκέρσον και Κάιλ ΜακΛάχλαν.

Πλοκή
-----

Η Νόμι Μαλόουν (Ελίζαμπεθ Μπέρκλεϊ), μια φιλόδοξη ερασιτέχνης χορεύτρια, ταξιδεύει στο Λας Βέγκας προκειμένου να ακολουθήσει το όνειρό της. Στην πρώτη της νύχτα εκεί πέφτει θύμα ληστείας και βρίσκει συμπαράσταση από μια άγνωστη γυναίκα με το όνομα Μόλι. Η Μόλι προτείνει στη Νόμι να συγκατοικήσουν κι εκείνη δέχεται. Με την πάροδο των ημερών κι ενώ οι δυο γυναίκες έχουν αναπτύξει φιλική σχέση, η Νόμι καταφέρνει να βρει δουλειά ως στριπτιζέζ σε νυχτερινό χώρο διασκέδασης. Δεν αρκείται όμως σε αυτό, καθώς καταφέρνει και εξασφαλίζει ακρόαση για ένα γυμνόστηθο, αισθησιακό χορευτικό πρόγραμμα σε δημοφιλές καζίνο/χώρο αναψυχής της πόλης. Προσλαμβάνεται αμέσως μα σύντομα ανακαλύπτει πως ο χώρος που εργάζεται βρίθει από ανθρώπους που θέλουν απλά να φροντίσουν τα συμφέροντα τους, δίχως να υπολογίζουν την ανθρώπινη αξιοπρέπεια. Παρ'όλα ταύτα η Νόμι έχει στόχο να γίνει η κεντρική χορεύτρια του μπαλέτου κι έτσι αποφασίζει να ακολουθήσει τις τακτικές των συναδέλφων της. Μετά το τέλος μιας παράστασης και καθώς η Νόμι εισέρχεται στα παρασκήνια, σπρώχνει τη κεντρική χορεύτρια απο της σκάλες, κάνοντας το να φανεί σαν ατύχημα. Η κεντρική χορεύτρια καταλήγει στο νοσοκομείο με σπασμένα κόκαλα κι έτσι η Νόμι αναλαμβάνει τη θέση της στο μπαλέτο. Μετά απο μια μικρή περίοδο επιτυχίας και δημοφιλούς καριέρας, η Νόμι αναγκάζεται να εγκαταλείψει το Λας Βέγκας, αφού αποκαλύπτεται πως έχει διαφορετικό ονοματεπώνυμο από αυτό που έχει δηλώσει και πως η ζωή της μέχρι τότε υπήρξε ταραχώδης.

Αποδοχή
-------

Με προϋπολογισμό 45 εκατομμυρίων δολαρίων  και με εισπράξεις 37,702,961 δολαρίων σε παγκόσμιο επίπεδο, η ταινία θεωρήθηκε εισπρακτική αποτυχία. Στην ιστοσελίδα rottentomatoes.com 14% των κριτών έχουν γράψει θετική κριτική, ενώ στην επίσημη κριτική απο το cine.gr έχει λάβει τρία αστέρια απο συνολικά δέκα. Μέσω του θεσμού Χρυσά Βατόμουρα η ταινία απέσπασε επτά βραβεία μεταξύ αυτών χειρότερης ταινίας, χειρότερου σκηνοθέτη και χειρότερου σεναρίου.

Εξωτερικοί σύνδεσμοι
--------------------

* H ταινία Showgrils στο IMDB
* Η ταινία Showgirls Αρχειοθετήθηκε 2016-03-08 στο Wayback Machine. στο cine.gr

Παραπομπές
----------

1. ↑  Παραπομπή1
2. ↑  Παραπομπή2
3. ↑  Παραπομπή3
4. ↑  Παραπομπή4
5. ↑  Παραπομπή5
6. ↑  Παραπομπή6 [*νεκρός σύνδεσμος*]
7. ↑  Παραπομπή7

  


|  |  |
| --- | --- |
| 

|  |
| --- |
| * Πύλη:Κινηματογράφος
* Πύλη:ΛΟΑΤ
 |

 |
Το λογότυπο της Εκκλησίας Hillsong
Η **Εκκλησία Hillsοng** (αγγλ. *Hillsong Church*, πρώην *Hills Christian Life Centre*) είναι μια πεντηκοστιανή χριστιανική εκκλησία (συγκαταλέγεται στις λεγόμενες "megachurches"), που συνδέεται με τις Συνάξεις του Θεού και είναι μέλος των Αυστραλιανών Χριστιανικών Εκκλησιών. Ποιμένας της είναι ο Μπράιαν Χιούστον.

Η Εκκλησία Hillsong στο Σίδνεϋ
Το κέντρο της είναι στην πανεπιστημιούπολη Hills, κοντά στο Κάστρο Hill, βορειοανατολικά του Σίδνεϋ στην Αυστραλία. Επίσης υπάρχει και μια συνάθροιση στο κέντρο του Σίδνεϋ. Άλλες εκκλησίες Hillsong βρίσκονται στο Λονδίνο, το Παρίσι, και το Κίεβο. Από τον Μάρτιο του 2007, τρεις φορές κάθε μήνα, στη Μόσχα, διοργανώνονται «Hillsong nights» με τη συνδρομή της εκκλησίας του Κιέβου. Στο Βερολίνο προετοιμάζεται η ίδρυση μιας εκκλησίας με την συνεργασία μιας ομάδας Γερμανών χριστιανών.

Μόνο στην κεντρική Εκκλησία Hillsong στην Αυστραλία υπολογίζεται πως κάθε Κυριακή οι προσερχόμενοι πιστοί ξεπερνούν τις 20.000.

Η Εκκλησία Hillsong είναι πολύ γνωστή για τις «Conferences» που διοργανώνει τρεις φορές τον χρόνο και λαμβάνουν μέρος δεκάδες χιλιάδες άνθρωποι, καθώς και για τους ύμνους της που κυκλοφορούν σε εκατοντάδες χιλιάδες αντίτυπα, έχουν μεταφραστεί σε πολλές γλώσσες και χρησιμοποιούνται από το μεγαλύτερο φάσμα του χριστιανικού κόσμου.

Στις 17 Ιουλίου 2006 ένας από τους «υπεύθυνους λατρείας» της Εκκλησίας Hillsong, ο Ρούμπεν Μόργκαν έδωσε μια λατρευτική συναυλία στην αίθουσα της Αποστολικής Εκκλησίας του Χριστού Αθηνών, όπου παραβρέθηκαν χριστιανοί όλων των «αποχρώσεων».

Υποσημειώσεις
-------------

1. ↑  Χαρακτηριστικό βίντεο από την Conference του 2006 σε ώρα λατρείας.
2. ↑  «Φωτογραφίες από την συναυλία του Ruben Morgan». Αρχειοθετήθηκε από το πρωτότυπο στις 30 Σεπτεμβρίου 2007. Ανακτήθηκε στις 5 Ιουλίου 2007.

Βλέπε επίσης
------------

* Πεντηκοστιανισμός
Το  **Black Celebration**  είναι το πέμπτο στούντιο άλμπουμ των Depeche Mode. Εκδόθηκε από την Mute Records στις 17 Μαρτίου 1986.

Με το άλμπουμ αυτό το συγκρότημα άλλαξε τα ηχητικά του μοτίβα, εγκαταλείποντας τον «βιομηχανικό-ποπ» ήχο που χαρακτήριζε τα δύο προγενέστερα έργα του. Ενισχύθηκε ο σκοτεινός ήχος που είχε εισάγει ο Allan Wilder στο παλαιότερο άλμπουμ του συγκροτήματος *Construction Time Again* και εισήχθη μια δυσοίωνη, μα ιδιαίτερα ατμοσφαιρική χροιά, που συνδυάστηκε με μερικούς από τους ψυχρότερους, σκοτεινότερους αλλά και με μεγάλες δόσεις αυτογνωσίας στίχους του Martin Gore μέχρι σήμερα.

Θεωρείται ένας ασυνήθιστα επιτυχής συνδυασμός ελεκτροπόπ και γκόθικ ροκ. Αποτελεί το άλμπουμ των Depeche Mode με τα περισσότερα τραγούδια όπου τα κύρια φωνητικά εκτελεί ο ίδιος ο Gore: *"A Question of Lust"* , *"Sometimes"*, *"It Doesn’t Matter Two"* και *"World Full of Nothing"*. Τα υπόλοιπα κομμάτια ερμηνεύει ο David Gahan.

Τα Τραγούδια του Άλμπουμ
------------------------

Όλα τα τραγούδια γράφτηκαν από τον Martin L. Gore, εκτός από το *"Black Day"* που γράφτηκε από τους Martin Gore, Alan Wilder και Daniel Miller.

### UK LP/CD

1. "Black Celebration" – 4:55   

2. "Fly on the Windscreen - Final" – 5:18   

3. "A Question of Lust" – 4:20   

4. "Sometimes" – 1:53   

5. "It Doesn't Matter Two" – 2:50   

6. "A Question of Time" – 4:10   

7. "Stripped" – 4:16   

8. "Here Is the House" – 4:15   

9. "World Full of Nothing" – 2:50   

10. "Dressed in Black" – 2:32   

11. "New Dress" – 3:42

UK CD version only:   

12. "Breathing in Fumes" – 6:07   

13. "But Not Tonight (extended)" – 5:13   

14. "Black Day" – 2:36

### US LP/CD

1. "Black Celebration" – 4:55   

2. "Fly on the Windscreen - Final" – 5:18   

3. "A Question of Lust" – 4:20   

4. "Sometimes" – 1:53   

5. "It Doesn't Matter Two" – 2:50   

6. "A Question of Time" [U.S. version] – 4:10   

7. "Stripped" – 4:16   

8. "Here Is the House" – 4:15   

9. "World Full of Nothing" – 2:50   

10. "Dressed in Black" – 2:32   

11. "New Dress" – 3:42   

12. "But Not Tonight" – 4:15

* Η Αμερικανική έκδοση του *"A Question of Time"*  διαθέτει ελαφρά διαφορετικό intro.

Ενδιαφέρουσες Πληροφορίες
-------------------------

* Η φωνή στην αρχή του *"Black Celebration"*  ανήκει στον Daniel Miller, που αναπαριστά τον Ουίνστων Τσώρτσιλ να λέει "A brief period of rejoicing." ("Μια σύντομη περίοδος αγγαλίασης.")
* Το Black Celebration είναι το μόνο άλμπουμ των Depeche Mode που έχει ομώνυμο τραγούδι.
* Το βιντεοκλίπ του *"A Question of Time"*  ήταν το πρώτο που σκηνοθέτησε ο Anton Korbijn ξεκινώντας μια σχέση συνεργασίας με το γκρουπ που συνεχίζει μέχρι και σήμερα. Ο Anton έχει σκηνοθετήσει 19 ακόμη βιντεοκλίπ των Depeche Mode, με τελευταίο το *"Suffer Well"*  το 2006.

Εξωτερικοί Σύνδεσμοι
--------------------

* Ο επίσημος ιστότοπος του συγκροτήματος.
* Οι στίχοι του άλμπουμ Black Celebration. (Οι οποίοι αποτελούν πνευματική ιδιοκτησία του δημιουργού τους, σύμφωνα με τη διεθνή νομοθεσία.)
Ο **Άγιος Ευθύμιος Μαδύτου** είναι άγιος της Oρθόδοξης Eκκλησίας. Η μνήμη του γιορτάζεται στις 5 Μαΐου.

Βιογραφία
---------

Γεννήθηκε στους Επιβάτες της Θράκης στις αρχές του 10ου αιώνα και ήταν γόνος της βυζαντινής οικογενείας "Ρετσέλη" ενώ αδελφή του ήταν η Οσία Παρασκευή η Επιβατινή (τιμάται 14 Οκτωβρίου). Μετά τον θάνατο του πατέρα του ο Ευθύμιος οδηγήθηκε σε μονή της Κωνσταντινούπολης, όπου παρέμεινε επί τριάντα χρόνια διαπρέποντας στους πνευματικούς αγώνες. Κατόπιν εγκατέλειψε το μοναστήρι για να ασκητεύσει ως ερημίτης.

Χειροτονήθηκε σε μεγάλη ηλικία διάκονος από τον Επίσκοπο Περίνθου, και **Πρεσβύτερος** από άλλον Επίσκοπο. Τέλος αναδείχθηκε Επίσκοπος της πόλεως Μαδύτου του Ελλήσποντου, διακρινόμενος για την άσκηση της αρετής και την ποιμαντορική του ικανότητα. Πιστεύεται ότι κατά την διάρκεια της ζωής του επιτέλεσε πλήθος θαυμάτων και θεράπευε λεπρούς και κωφάλαλους.

Η φήμη της διορατικότητας του Αγίου Ευθυμίου έφθασε μέχρι τα ανάκτορα, κάνοντας τον αυτοκράτορα Βασίλειο Β΄, να μεταβεί από την Κωνσταντινούπολη μέχρι την Μάδυτο για να ζητήσει την γνώμη του Αγίου. Εκεί ο Άγιος Ευθύμιος προέβλεψε την νίκη του Βασιλείου κατά του Βάρδα Φωκά το 989 μ.Χ.

Κοιμήθηκε μεταξύ των ετών 989 - 996 μ.Χ. Κατά την κοίμησή του αναφέρεται ότι το σκήνωμά του ανέβλυσε μύρο και πολλοί ασθενείς θεραπεύθηκαν. Γι' αυτό και επωνομάσθηκε Μυροβλήτης.

Περίπου 300 χρόνια μετά, ο Αθηνών Μελέτιος, ο οποίος προήδρευε τότε της Εκκλησίας Μαδύτου και Κοίλης, ζήτησε από τον Γεώργιο Κύπριο, μετέπειτα Πατριάρχη Κωνσταντινουπόλεως, να γράψει εγκωμιαστικό λόγο για τον Άγιο Ευθύμιο, ο οποίος είναι ένα από τα κοσμήματα της Μεσοβυζαντινής Γραμματείας. 

Ακολουθία του Αγίου συνέθεσε ο Υμνογράφος της Μεγάλης του Χριστού Εκκλησίας μοναχός Γεράσιμος Μικραγιαννανίτης, η οποία δημοσιεύτησε στο Αρχείο Θρακικού και Λαογραφικού Θησαυρού το 1961.

Απολυτίκιον
-----------

Ἦχος δ΄, Ταχύ προκατάλαβε.

Ἐπιβατῶν τὸν γόνον καὶ Μαδύτου σε πρόεδρον, καὶ Ἱεράρχην κλεινὸν, ἡ χάρις ἀνέδειξε, ὡς τοῦ Χριστοῦ μιμητήν, Εὐθύμιε Ὅσιε` ὅθεν ἱερατεύσας, θεοφρόνως Κυρίῳ, ὤφθης τῆς εὐσεβείας, πρακτικὸς ὑποφήτης` καὶ νῦν Πάτερ ἱκέτευε, ὑπὲρ τῶν τιμώντων σε.

Βιβλιογραφία
------------

* Θρησκευτική και Ηθική Εγκυκλοπαίδεια. τ. 5, σ. 1037. Εκδότης Αθ. Μαρτίνος, Αθήναι : 1962-1968.
* "Γεωργίου Κυπρίου Εγκώμιον εις τον Μέγαν Ευθύμιον Επίσκοπον Μαδύτων, εξ αιτήσεως γραφέν του Αθηνών ιερού Μελετίου Προεδρεύοντος τότε της Μαδύτου Εκκλησίας". ΡG 142

Πηγές
-----

* Άγιος Ευθύμιος ο Θαυματουργός Επίσκοπος Μαδύτου
Ο **Ρούντρα (Rudra)** είναι ένας αστεροειδής της εσωτερικής περιοχής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 14,5. Ανακαλύφθηκε το 1980 από τον Αμερικανό αστρονόμο Τσαρλς Κόουαλ, που παρατηρούσε από το Αστεροσκοπείο του Πάλομαρ, και πήρε το όνομά του από τον ομώνυμο θεό του Ινδουισμού, που αργότερα ταυτίσθηκε με τον Σίβα.

Κατά το μισό περίπου της τροχιάς του, ο Ρούντρα βρίσκεται εκτός της Κύριας Ζώνης, ενώ διασχίζει και την τροχιά του πλανήτη `Αρη.

Φυσικά χαρακτηριστικά
---------------------

Ο φασματικός τύπος του Ρούντρα είναι **B**. Τα υπόλοιπα φυσικά χαρακτηριστικά του είναι άγνωστα.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 2628 Κοπάλ | 2629 Ρούντρα | 2630 Χέρμοντ |
Το Bluetooth Low Energy (Bluetooth χαμηλής ενέργειας, γνωστό με τα αρχικά BLE, πρώην Bluetooth Smart) αποτελεί ένα βιομηχανικό πρότυπο για ασύρματα προσωπικά δίκτυα υπολογιστών (Wireless Personal Area Network, WPAN) που σχεδιάζεται και προωθείται από την Bluetooth SIG, με εφαρμογές στους τομείς της υγείας, των έξυπνων σπιτιών, της ασφάλειας, αλλά και σε πολλούς άλλους. Είναι ανεξάρτητο από το κλασσικό Bluetooth, με το οποίο δεν παρουσιάζει συμβατότητα, αν και οι δύο εκδόσεις μπορούν να συνυπάρχουν στην ίδια συσκευή. Η πρώτη του έκδοση αναπτύχθηκε το 2006 από την Nokia με την ονομασία Wibree, το οποίο ενσωματώθηκε στο Bluetooth 4.0 τον Δεκέμβριο του 2009 ως Bluetooth Low Energy.

Πρώην λογότυπο του Bluetooth Low EnergyΠρώην λογότυπο του Bluetooth Low Energy
Συγκριτικά με το Bluetooth, έχει δημιουργηθεί με σκοπό χαμηλό κόστος, μικρή κατανάλωση ισχύος και παρόμοια εμβέλεια με το κλασσικό. Λειτουργικά συστήματα κινητών τηλεφώνων (όπως τα Android, iOS, Windows Phone) καθώς και υπολογιστών (όπως τα Windows, MacOS, Linux) υποστηρίζουν το BLE χωρίς την χρήση τρίτων εφαρμογών ή προγραμμάτων.

Συμβατότητα
-----------

Αν και το Bluetooth Low Energy ξεχωρίζει από το κλασσικό Bluetooth, εφόσον παρουσιάζουν διαφορές στην ταχύτητα μετάδοσης των δεδομένων, δύναται να υποστηρίζονται συγχρόνως από την ίδια συσκευή. Η έκδοση 4.0 του Bluetooth, σύμφωνα με τις προδιαγραφές που ορίζει η Bluetooth SIG, επιτρέπει την χρήση μόνο της μίας ή και των δύο τεχνολογιών από την συσκευή.

Επωνυμία
--------

Το 2011 η Bluetooth SIG παρουσίασε το λογότυπο του Bluetooth Smart προκειμένου να διευκρινίσει την συμβατότητα μεταξύ αυτού και του κλασσικού Bluetooth.

* Ο χαρακτηρισμός μίας συσκευής ως Bluetooth Smart Ready δηλώνει συμβατότητα και με τις δύο εκδόσεις.
* Η επισήμανση μίας συσκευής ως Bluetooth Smart χαρακτηρίζει συμβατότητα μόνο με το Bluetooth Smart και απαιτεί μία συσκευή Bluetooth Ready ή γενικότερα μία

έξυπνη συσκευή ώστε να λειτουργήσει.
Από τον Μάιο του 2016 η Bluetooth SIG άρχισε να αντικαθιστά σταδιακά τα λογότυπα Bluetooth Smart και Bluetooth Smart Ready με το λογότυπο του Bluetooth και την λέξη Bluetooth σε νέο μπλε χρώμα.

Ιστορία
-------

Το 2001 ερευνητές της Nokia προσδιόρισαν ένα πλήθος περιστάσεων στις οποίες οι τεχνολογίες ασύρματης επικοινωνίας της εποχής αποδεικνύονταν ανεπαρκείς για την κάλυψη των εκάστοτε αναγκών. Για τον λόγο αυτό η εταιρεία άρχισε την ανάπτυξη μίας νέας τεχνολογίας, βασιζόμενη στο Bluetooth, παρέχοντας χαμηλότερη κατανάλωση ενέργειας και κόστος, ενώ διατηρώντας πλήθος οποιωτήτων με το κλασσικό. Τα αποτελέσματα των ερευνών παρουσιάστηκαν το 2004 από το όνομα Bluetooth Low End Energy.

Εξωτερικοί σύνδεσμοι
--------------------

* Επίσημη ιστοσελίδα της Bluetooth SIG
Ο **Κωνσταντίνος Βέης** (1879 - 26 Μαΐου 1963) ήταν Έλληνας χημικός και πανεπιστημιακός.

Βιογραφικά στοιχεία
-------------------

Γεννήθηκε στην Τρίπολη και ήταν αδερφός του καθηγητή Νίκου Βέη. Σπούδασε φυσικές επιστήμες στο Πανεπιστήμιο Αθηνών και χημεία στην *École Normale Supérieure* στη Γαλλία με υποτροφία του κράτους. Επέστρεψε στην Ελλάδα και διορίστηκε καθηγητής χημείας στο πανεπιστήμιο Αθηνών και βιομηχανικής χημείας στο Εθνικό Μετσόβιο Πολυτεχνείο (1918). Με την συντακτική πράξη ίδρυσης της Ακαδημίας Αθηνών, το 1926, διορίστηκε τακτικό μέλος αυτής. Το 1957 του απονεμήθηκε στο διεθνές συνέδριο βιομηχανικής χημείας με τιμητικό δίπλωμα.

Μερικά από τα έργα του ήταν: *«Μεικταί οργανομαγνησιακαί ενώσεις»* (1908), *«Δράσις των μεικτών οργανομαγνησιακών ενώσεων επί των αμιδών»,* *«Νέα μέθοδος παρασκευής οξονών»*, *«Νέα μέθοδος προσδιορισμού του αλκάλεως»*, *«Περί μετατροπής της οινολάσπης σε τρυγικόν ασβέστιον»* κ.α.

Απεβίωσε στην Αθήνα το 1963 και κηδεύτηκε στις 27 Μαΐου από το Πρώτο Νεκροταφείο Αθηνών.

Γιος του ήταν ο Γεώργιος Κ. Βέης.

Παραπομπές
----------

1. 1 2 3  «Βέης, Κωνσταντίνος (Τρίπολη, 1878 - Αθήνα, 1963) - Εκδοτική Αθηνών Α.Ε.». *www.greekencyclopedia.com*. Ανακτήθηκε στις 1 Σεπτεμβρίου 2016.
2. ↑  «Τακτικά μέλη της Ακαδημίας Αθηνών κατά σειρά εκλογής». *www.academyofathens.gr*. Αρχειοθετήθηκε από το πρωτότυπο στις 31 Αυγούστου 2016. Ανακτήθηκε στις 1 Σεπτεμβρίου 2016.
3. ↑  «Κοινωνικά - Πένθη». *Ελευθερία*: σελ. 6. 1963-05-28.. Ανακτήθηκε στις 2016-09-01.

Εξωτερικοί σύνδεσμοι
--------------------

* Κωνσταντίνος Βέης στον *Πανδέκτη*, του Εθνικού Ιδρύματος Ερευνών.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 271158790506338850762
* **ΕΒΕ**: 212495
* **AA**: 165255

 |

 |
Το **αστικό κοινοτικό αγρόκτημα Μάντσουτ** (Mudchute) βρίσκεται στην Αγγλία και συγκεκριμένα στο Ανατολικό Λονδίνο και αποτελεί αστικό πάρκο. και τοπικό φυσικό καταφύγιο και τόπο μητροπολιτικής σημασίας για τη διατήρηση της φύσης.

Πρέπει να σημειωθεί ότι τη δεκαετία του 1970, η συγκεκριμένη περιοχή προοριζόταν για την ανέγερση πολυώροφων πολυκατοικιών, όπου μετά από τις έντονες διαμαρτυρίες της τοπικής κοινότητας, απετράπησαν οι ενέργειες αυτές και εξασφαλίστηκε ο πράσινος χαρακτήρας της περιοχής.

Η Mudchute Association, αποτελεί μια οργάνωση μη κερδοσκοπικού χαρακτήρα, με κύριο σκοπό την περιβαλλοντική ευαισθητοποίηση, με εκπαιδευτικές δραστηριότητες γεωργίας, κτηνοτροφίας. Το αγρόκτημα έκτασης 32 στρεμμάτων, λειτουργεί με την οικονομική ενίσχυση πολιτών μέσω της εγγραφής ως μέλους, αγοράς προϊόντων, υιοθέτησης μικρών ζώων, δωρεάς, επινοικίασης εγκαταστάσεων για εκδηλώσεις και του εθελοντισμού. Η οργανωμένη αυτή δράση κατά βάση των αστικών καλλιεργειών εντός μητροπολιτικών πάρκων, βελτιώνει την ποιότητα ζωής των ανθρώπων, λειτουργώντας καταλυτικά στην ανάπτυξη της τοπικής κοινότητας, τονώνοντας την κοινωνική αλληλεπίδραση, ενθαρρύνοντας την ενεργητικότητα και δημιουργώντας ευκαιρίες για αναψυχή, άσκηση, θεραπεία και εκπαίδευση. Μέσα από το συγκεκριμένο αστικό κοινοτικό αγρόκτημα αξιοποιούνται τα χαρακτηριστικά της αστικής ζωής, όπως είναι η εγγύτητα και οι αυξημένες ευκαιρίες για συλλογική δράση.

Παραπομπές
----------

 

1. ↑  «Mudchute Park and Farm». Greenspace Information for Greater London. 2013. Αρχειοθετήθηκε από το πρωτότυπο στις 22 Οκτωβρίου 2013. Ανακτήθηκε στις 19 Ιανουαρίου 2014.
2. ↑  «iGiGL data portal (map)». Greenspace Information for Greater London. Αρχειοθετήθηκε από το πρωτότυπο στις 14 Ιανουαρίου 2014. Ανακτήθηκε στις 19 Ιανουαρίου 2014.
3. ↑  «Mudchute Park Farm». Local Nature Reserves. Natural England. Αρχειοθετήθηκε από το πρωτότυπο στις 16 Μαρτίου 2016. Ανακτήθηκε στις 19 Ιανουαρίου 2014.
4. ↑  «Map of Mudchute Park Farm». Local Nature Reserves. Natural England. Ανακτήθηκε στις 19 Ιανουαρίου 2014.
Ο **Θεόδωρος Γαροφαλίδης** (1898–1978) ήταν Έλληνας ιατρός ορθοπεδικής και καθηγητής πανεπιστημίου ο οποίος παρουσίασε αξιοσημείωτο ιατρικό και κοινωνικό έργο.

Βιογραφικά στοιχεία
-------------------

Γεννήθηκε το 1898 στην Αθήνα και σπούδασε ιατρική στο Πανεπιστήμιο Αθηνών και το Πανεπιστήμιο του Παρισιού, ενώ στη συνέχεια ειδικεύτηκε στην ορθοπεδική στο Πανεπιστήμο της Νέας Υόρκης. Επέστρεψε στην Ελλάδα και εργάστηκε ως βοηθός στην Α΄ Χειρουργική Κλινική του Πανεπιστημίου Αθηνών και έπειτα ως επιμελητής στο Νοσοκομείο Ευαγγελισμός. Το 1935 εξελέγη υφηγητής και το 1956 καθηγητής στην έδρα της ορθοπεδικής στην Ιατρική Σχολή Αθηνών. Κατά τη διάρκεια της επιστημονικής του σταδιοδρομίας διετέλεσε επίσης διευθυντής του Νοσοκομείου Παίδων Βούλας, της ορθοπεδικής κλινικής του Ασκληπιείου Βούλας αλλά και του Νοσοκομείου Βούλας. Ακόμη, υπήρξε πρόεδρος του διοικητικού συμβουλίου των Ολυμπιακών Αερογραμμών, καθηγητής ορθοπεδικής στη Σχολή Φυσιοθεραπευτικής και μέλος συμβουλίων του Υπουργείου Κοινωνικής Πρόνοιας. Ήταν νυμφευμένος με την Άρτεμη Ωνάση, αδελφή του Αριστοτέλη, και πέθανε στις 19 Αυγούστου 1978 στην Αθήνα. Τάφηκε στο Α΄ Νεκροταφείο Αθηνών.

Συγγραφικό έργο
---------------

Συνέγραψε αρκετά συγγράμματα ορθοπεδικού περιεχομένου, ενώ υπήρξε και εκδότης του περιοδικού *Ορθοπεδικά Χρονικά*. Μεταξύ των σημαντικότερων έργων του περιλαμβάνονται τα εξής:

* *Η εγχείρησις Albee εις τας φυματιώδεις σπονδυλίτιδας*, 1927.
* *Η αρθρόθεσις του ισχίου εις την φυματίωσιν τούτου*, 1938.
* *Η φυματίωσις των οστών και των αρθρώσεων*, 1945.
* *Σύγχρονος ορθοπεδική*, 1964.

Παραπομπές
----------

1. ↑  «Γαροφαλίδης, Θεόδωρος (Αθήνα, 1898 - 1978)». *Παγκόσμιο Βιογραφικό Λεξικό - Τόμος: 2*. Εκδοτική Αθηνών. σελ. 400. Ανακτήθηκε στις 27 Φεβρουαρίου 2018.
2. 1 2  «Γαροφαλίδης, Θεόδωρος». *www.ygeiaonline.gr*. Εγκυκλοπαίδεια Δομή. Ανακτήθηκε στις 27 Φεβρουαρίου 2018.
3. ↑  «Απέθανε ο καθηγητής Γαροφαλίδης». *Μακεδονία*: σελ. 6. 20 Αυγούστου 1978.. Ανακτήθηκε στις 27 Φεβρουαρίου 2018.

Εξωτερικοί σύνδεσμοι
--------------------

* Θεόδωρος Γαροφαλίδης στον *Πανδέκτη*, του Εθνικού Ιδρύματος Ερευνών.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 175158790508138851005
* **ΕΒΕ**: 212246

 |

 |